Na temelju članka 98. Zakona o odgoju i obrazovanju u osnovnoj i srednjoj školi (NN broj 87/08., 86/09., 92/10., 105/10., 90/11., 5/12., 16/12., 86/12., 94/13., 152/14. I 7/17.) i članka 58. Statuta Osnovne škole Stjepana Ivičevića, Makarska, Školski odbor Osnovne škole Stjepana Ivičevića, Makarska, uz prethodnu suglasnost Osnivača (KLASA: 021-01/17-01/3, URBROJ: 2147/01-06/1-17-3) od 21. prosinca 2017. godine, na sjednici održanoj dana 30. siječnja 2018. godine,

donosi

**ODLUKU O IZMJENAMA I DOPUNAMA STATUTA**

**Osnovne škole Stjepana Ivičevića, Makarska**

**Članak 1.**

U članku 54. Statuta Osnovne škole Stjepana Ivičevića, Makarska, KLASA:012-03/15-01/02, URBROJ:2147-15-01-15-01, od 4. ožujka 2016., u članku 54. stavak 3. mijenja se i glasi:

„ Zapisnik vodi tajnik Škole ili osoba koju odredi predsjednik Školskog odbora u dogovoru s ravnateljem.“

**Članak 2.**

U članku 58. točka 12. mijenja se i glasi:

„ - odlučuje o ulaganju i nabavi opreme, te nabavi osnovnih sredstava i ostale pokretne imovine čija je pojedinačna vrijednost od 70.000,00 do 100.000,00 kuna“

U članku 58. točka 13. mijenja se i glasi:

„ – o opterećivanju ili otuđivanju pokretne imovine čija je vrijednost od 70.000,00 do 100.000,00 kuna“

U članku 58. kod točke 14. podtočka 2. mijenja se i glasi:

„ – o stjecanju, opterećivanju ili otuđivanju nekretnina i druge imovine čija je pojedinačna vrijednost veća od 100.000, 00 kuna“

**Članak 3.**

U članku 60. briše se stavak 4.

**Članak 4.**

U članku 72. točka 21. mijenja se i glasi:

„- sklapa pravne poslove o stjecanju, opterećivanju ili otuđivanju nekretnina i pokretne imovine te o investicijskim radovima do 70.000,00 kuna samostalno, a preko 70.000,00 kuna prema prethodnoj odluci školskog odbora, odnosno suglasnosti osnivača“

**Članak 5.**

U članku 89. stavak 2. mijenja se i glasi:

„ Zbog ispunjavanja posebnih potreba učenika s teškoćama u razvoju , školska ustanova može na prijedlog osnivača, a uz suglasnost Ministarstva, u odgojno-obrazovni proces uključiti pomoćnike u nastavi ili stručno-komunikacijske posrednike koji nisu samostalni nositelji odgojno-obrazovne i/ili nastavne djelatnosti.“

U članak 89. dodaje se stavak 3. koji glasi:

„ Načine uključivanja, način i sadržaj osposobljavanja i obavljanja poslova pomoćnika u nastavi i stručnih komunikacijskih posrednika te uvjete koje moraju ispunjavati, kao i postupak radi ostvarivanja prava učenika s teškoćama u razvoju na potporu pomoćnika u nastavi i stručnih komunikacijskih posrednika propisuje ministar pravilnikom.“

**Članak 6.**

Članak 106. mijenja se i glasi:

„ Izostanak ućenika s nastave obvezno je opravdati dostavljanjem razredniku liječničke potvrde ili odgovarajuće potvrde nadležne institucije , ustanove ili druge nadležne fizičke ili pravne osobe (Ministarstvo unutarnjih poslova, sud, nadležan centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi najkasnije u roku od 5 dana od povratka učenika na nastavu.

Izostanak s nastave, u slučaju pravodobnog zahtjeva roditelja, može odobriti:

- u hitnim slučajevima učitelj/nastavnik za izostanak tijekom nastavnog dana/s njegova sata (roditelj dužan zatražiti odobrenje najkasnije neposredno prije početka sata)

- razrednik za izostanak do 3 (pojedinačna ili uzastopna) radna dana (roditelj je dužan zatražiti odobrenje izostanka pisanim zahtjevom razredniku najkasnije jedan dan prije izostanka)

- ravnatelj za izostanak do 7 (uzastopnih) radnih dana (roditelj je dužan zatražiti odobrenje izostanka pisanim zahtjevom ravnatelju najkasnije 3 dana prije izostanka)

- učiteljsko vijeće za izostanak do 15 (uzastopnih) radnih dana (roditelj je dužan zatražiti odobrenje izostanka pisanim zahtjevom učiteljskom vijeću najkasnije 8 dana prije izostanka).

Roditelj može, više puta godišnje, opravdati izostanak svog djeteta u trajanju do 3 radna dana, a za koje nije pravodobno podnesen zahtjev za odobrenjem sukladno stavku 2. ovog članka.

Opravdanost izostanka s nastave zbog zdravstvenih tegoba u trajanju duljem od 3 radna dana uzastopno dokazuje se liječničkom potvrdom.

Neopravdanim izostankom smatra se izostanak koji nije odobren ili opravdan sukladno odredbama stavka 1.,2.,3. i 4. ovog članka.“

**Članak 7.**

Dodaje se članak 107. koji glasi:

„ Pedagoške mjere izriču se učenicima prema odredbama Zakona o odgoju i obrazovanju u osnovnoj i srednjoj školi te odredbama Pravilnika o kriterijima za izricanje pedagoških mjera.

Pedagoške mjere izriču se zbog povrede dužnosti, neispunjenja obveza, nasilničkog ponašanja, neopravdanih izostanaka s nastave i drugih neprimjerenih ponašanja.

Pedagoške mjere su: opomena, ukor, strogi ukor i preseljenje u drugu školu.

Pedagošku mjeru opomene izriče razrednik, ukor razredno vijeće, strogi ukor učiteljsko vijeće, a preseljenje u drugu školu izriče ravnatelj.

Pedagoške mjere opomena, ukor i strogi ukor su mjere upozorenja a ako je učeniku izrečena jedna od mjera upozorenja roditelj, odnosno skrbnik ima pravo prigovora ravnatelju škole u roku od 8 dana od dana primitka pedagoške mjere upozorenja.

Na izrečenu pedagošku mjeru preseljenja u drugu školu roditelj odnosno skrbnik ima pravo u roku od 15 dana od primitka rješenja o izrečenoj pedagoškoj mjeri preseljenja u drugu školu podnijeti žalbu Ministarstvu znanosti i obrazovanja.

Kriteriji za izricanje pedagoških mjera propisani su Pravilnikom o kriterijima za izricanje pedagoških mjera.“

**Članak 8.**

Dodaje se članak 108. na način da prethodni članak 109. postaje članak 108. koji glasi:

„ Učenika se tijekom nastavne godine ocjenjuje iz svakog nastavnog predmeta te iz vladanja.

Ocjene iz nastavnih predmeta su brojčane; odličan (5), vrlo dobar (4), dobar (3), dovoljan (2) i nedovoljan (1), a iz vladanja su ocjene opisne: uzorno, dobro i loše.“

**Članak 9.**

Članci od 110.-127. postaju članci od 109.-126.

Članci 129.-133. postaju članci od 127.-131.

Stavak 3. I 4. članka 128. postaju članak 132.

Članci od 134.-172. postaju članci od 133.-171.

Članak 173. se ukida.

**Članak 10.**

Ukida se naziv „PEDAGOŠKE MJERE“ glave X. iznad dosadašnjeg članka 125. te se

glava X. s nazivom „TIJELA RAZREDNOG ODJELA“ sadrži nove članke od 127.-130.

Glava XI. s nazivom „ RODITELJI I SKRBNICI“ sadrži nove članke od 131.-136.

Glava XII. s nazivom „ VIJEĆE RODITELJA“ sadrži nove članke od 137.-146.

Glava XIII. s nazivom „ RADNIČKO VIJEĆE, SINDIKAT I SKUP RADNIKA“ sadrži nove članke od 147.-149.

Glava XIV. s nazivom „ JAVNOST RADA“ sadrži novi članak 150.

Glava XV. s nazivom „ POSLOVNA TAJNA“ sadrži nove članke od 151.-153.

Glava XVI. s nazivom „ ZAŠTITA OKOLIŠA“ sadrži nove članke od 154.-155.

Glava XVII. s nazivom „ IMOVINA ŠKOLE I FINANCIJSKO POSLOVANJE“ sadrži nove članke od 156.-158.

Glava XVIII. s nazivom „ RAD KOLEGIJALNIH TIJELA“ sadrži nove članke od 159.-160.

Glava XIX. s nazivom „ OPĆI I POJEDINAČNI AKTI ŠKOLE, PEDAGOŠKA DOKUMENTACIJA I EVIDENCIJA“ sadrži nove članke od 161.-166.

Glava XX. s nazivom „ NADZOR “ sadrži nove članke od 167.-170.

Glava XXI. S nazivom „ PRIJELAZNE I ZAVRŠNE ODREDBE“ sadrži članak 171.

**Članak 11.**

 Izmjene i dopune Statuta stupaju na snagu i primjenjuju se danom objave na oglasnoj ploči Škole.

**Članak 12.**

Ovlašćuje se Školski odbor da temeljem ovih izmjena i dopuna utvrdi potpuni pročišćeni tekst Statuta Osnovne škole Stjepana Ivičevića, Makarska.

 **Predsjednik Školskog odbora:**

Vojo Ribičić, prof.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Ova Odluka objavljena je na oglasnoj ploči dana 30. siječnja 2018. godine

 **Ravnateljica:**

 Marica Gržić, prof.

**KLASA: 012-03/18-01/01**

**URBROJ: 2147-15-01-18-01**

(veza KLASA:012-03/17-01/01)

Makarska, 30. 01.2018. godine